Շարմազանովի խոսքով` խնդիրը միայն հայ-ռուսական հարբերությունների վատթարացումը չէ։ Ըստ նրա` խնդիրներ կան նաև ՀՀ -ԵՄ հարաբերություններում։ «Գնում են Եվրոպա, գալիս են ու ասում՝ ինչո՞ւ մեզ փող չեք տվել, մենք հեղափոխություն ենք արել։ Սվիտալսկու հայտարարությունները տեսանք, չէ՞, ՀՀ-ում ԱՄՆ դեսպանն էլ կանգնեց, ասաց, չէ՞, որ լուրջ ներդրումային ծրագիր Միացյալ Նահանգներից չկա։ Նենց չի, որ ԱՄՆ-ի կամ Եվրոպայի հետ նենց զարգացրել են հարաբերությունները, որ մնում է` ՌԴ-ի հետ։ Խնդիրն այն է, որ այս մարդիկ չունեն հայեցակարգ»,- հայտարարեց նա։